《月夜登台》
明代·林鸿

高台突兀五云头，风捲笙歌彻夜流。玉兔初生银汉影，桂花先报广寒秋。

梦飞弱水三千里，兴入仙家十二楼。只恐酒醒沧海变，笛声孤起古今愁。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。